[{"text_idx": "#000001", "text": "Eu\u0306ropo bezonas pli simplan, sed efikan impostsistemon (Foto: Eu\u0306ropa Komisiono)"}, {"text_idx": "#000002", "text": "Je la komenco de 2014 novaj EU-reguloj ekpostulas, ke la membros\u0302tatoj inters\u0302ang\u0302u \u201cdisponeblajn\u201d informojn pri enspezoj, direktor-kotizoj, asekuroj, produktoj, pensioj kaj nemoveblaj\u0302oj."}, {"text_idx": "#000004", "text": "La problemo estas konata. C\u0302iujare, lau\u0306 la Eu\u0306ropa Komisiono, miliardoj da eu\u0306roj de publika mono estas perdataj en EU pro la nepagado de la impostoj, c\u0302u kvazau\u0306leg\u0302e au\u0306 kontrau\u0306leg\u0302e. Lau\u0306 studo de la Komisiono, EU-landoj povus repagi la tutan EU-deficiton dum nau\u0306 jaroj, se ili sukcesus haltigi la impostevitadon. La s\u0302tatoj de EU suferas seriozan perdon de la enspezoj. Por kompensi la nepagitajn impostojn, honestaj civitanoj kaj entreprenoj portas pezan s\u0302arg\u0302on. Tamen kelkaj grandaj entreprenoj, \u2013 ekzemple, Amazon kaj Google \u2013 ja sukcesas pagi la impostojn kompare al la malgrandaj entreprenoj, kiuj trovas sin en konkurenca malavantag\u0302o."}, {"text_idx": "#000005", "text": "Eu\u0306ropaj parlamentanoj j\u0302us voc\u0302donis por pliaj planoj, kiuj devigos la s\u0302tatojn de EU inters\u0302ang\u0302i impostdatumojn pri novaj tipoj de enspezoj ekde 2017. La Eu\u0306ropa Komisiono proponas, ke membros\u0302tatoj au\u0306tomate inters\u0302ang\u0302u datumojn pri diversaj enspezoj, dividendrentoj, plusvaloroj kaj bankkontoj."}, {"text_idx": "#000006", "text": "Parlamentanoj notas, ke en la pasinteco impost-politiko estis konsiderata ekskluzive kiel enlanda afero, pri kiu EU havis neniun kompetenton. Hodiau\u0306 tia pensado signifas, ke landaj impost-enspezoj multe suferas pro la tutmondigo. Lau\u0306 multaj membroj de la Eu\u0306ropa Parlamento, estus pli efike se la Komisiono komisie de la s\u0302tatoj-membroj kunordigus la inters\u0302ang\u0302on de informoj pri impostado. Malsamaj normoj en la landoj premas la efikecon de inters\u0302ang\u0302o kaj postulos nenecese altajn kostojn por la s\u0302tatoj kaj por financaj institucioj ene de la Unio."}]